Lolland-Falsters Stifts-Tidende, 1842-04-09
Da en saadan Dampskibsfart vilde komme alle de ved Liimfjorden beliggende Steder og omliggende Land districter særdeles til Nytte og tillige vistnok ogsaa være Generalpostdirectionen velkommen til at tilveiebringe en bedre Postforbindelse imellem Liimfjordens Stæder, var det at ønske, at den ansøgte beskyttende Tilladelse maatte blive tilstaaet, saafremt Entrepreneuren stiller vedbørlig Garanti for at han inden en vis Tids Forløb leverer et Dampskib af fornøden Størrelse og Construction og at Farterne indrettes paa en anordnet hensigtsmæssig Maade og under tilbørlig Control, da det ellers vistnok vilde være utilraadeligt at spærre Liimfjorden for andre Dampskibe, især da Realisationen af en anden Dampskibsfart paa selve Fjorden vel maatte antages ikke at være meget fjern. Verdensomseiling. Hvis et tilstrækkeligt AntaReiselstne melde sig, vil et dansk Barkskib, der løber af Stabelen i Juni, under Hs. Maj. Kongen af Danmarks Protection, foretage en Reise om Jorden med Passagerer. Skibet, paa omtrent 170 danske Commerce-Læster eller 500 engelske Tons Drægtighed, vil blive færdigt til at afgaae fra Corsøer ved Store Belt den 1ste October 1842, udeblive i 2 Aar og igjen afsætte Passagererne i en dansk Havn, eller paa en Plads enten i den engelske Canal eller i Nærheden af Elben. Det vil blive godt indrettet med alle Beqvemmeligheder, og vil i enhver Henseende blive udhalet med alt hvad, som er fornødent for et godt og solid Søeskib. Velarmeret og commanderet af en dansk Marine-Officier vil det blive forsynet med Læge, et dygtigt og kraftigt Mandskab, samt et opvartende Personale efter Passagerernes Antal. Hvorvel dets Route for endeel vil være afhængig af Vinden, Tiden, Conjuncturerne og Passagerernes Ønsker vil den, forsaavidt, som den forud kan bestemmes, omtrent blive saaledes: Portsmouth, Madeira, Teneriffa, Rio de Janeiro, Buenos=Ayres, Valparaiso, LimaGuayaquil, Sandwichs Øerne, Ladronerne, Manilla, – efter Omstændighederne Java, Sincapor, China, Bally og nogle flere Steder, maaskee Ceilon, faste Kysten af Jndien, Jsle de France, eller Madagascar, Cap, St. Helene, dersom Vinden tillader det de atoriske Øer og til Europa. Opholdet paa hvert Sted vil ligeledes være afhængigt af ovennævnte Omstændigheder. De yderligere Bestemmelser, som forud kunne tages, ville ligge til Eftersyn hos Dhrr. Commissionairer. Conditioner: Passagererne behage at melde sig før den 20de Juni 1842 hos Dhrr. Prætorius Sønner i Kjøbenhavn eller Peter Siemsen & Comp. i Hamborg. Hver betaler 5000 Banco Mk., hvoraf Halvdelen 2500 Banco Mk. deponeres senest den 20de Juni i et af nævnte Huse, saaledes, at naar det i Begyndelsen af Juli bekjendtgjøres, at et tilstrækkeligt Antal Deeltagere have meldt sig, ere Pengene, om ogsaa Nogen efter den Tid skulde tage en anden Bestemmelse, forfaldne til Skibet. Dersom det til Betryggelse for Dhrr. Udlændinger skulde ønskes, kunde de 2500 Banco Mk. ogsaa deponeres hos Dhrr. Consuler eller Herrer ved Legationerne i Kjøbenhavn, da disse, der sikkerligen vilde være redebonne til at tjene deres Landsmænd, kunde om det behagede dem søge fornøden Oplysning om Expeditionen, og derpaa, naar den var indhentet og fundet tilfredsstillende, indbetale Pengene til et af ovennævnte Handelshuse. Den anden Halvdeel 2500 Banco Mk. betales til Hr. J. Kruuse i Corsøer den 1ste October 1842 eller til Capitainen af Skibet, Capitain-Lieutenant Krenchel ved hans Ankomst til Portsmouth.